# 

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΛΑΚΩΝΙΑΣ  **ΔΗΜΟΣ ΕΥΡΩΤΑ**  ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ  Ταχ. Δ/νση: Σκάλα Λακωνίας  Πληροφορίες: Α. Σεργιάδη  Τηλέφωνο: 2735360024 | **Σκάλα :10/03/2021**  **Αριθ. πρωτ: -οικ.3062 -** |

**ΓΝΩΣΤΟΠΟΙΗΣΗ**

**Ο ΔΗΜΑΡΧΟΣ ΕΥΡΩΤΑ**

Έχοντας υπόψη:

1. Τις διατάξεις του άρθρου 163 Ν.3584/2007
2. Τις διατάξεις του Ν.3852/2010
3. Τον Οργανισμό Εσωτερικής Υπηρεσίας του Δήμου Ευρώτα
4. Την ανάγκη πλήρωσης μιας θέσης ειδικού συμβούλου για την υποστήριξη του έργου του Δημάρχου

**Γ ν ω σ τ ο π ο ι ε ί**

Ότι προτίθεται να προβεί στην πρόσληψη ενός ειδικού συμβούλου ειδικότητας Π.Ε Νομικών - Δικηγόρων ,  με σύμβαση εργασίας Ιδιωτικού Δικαίου Ορισμένου Χρόνου, ο οποίος θα επικουρεί το Δήμαρχο.

Οι υποψήφιοι πρέπει να έχουν τα εξής προσόντα:

1. Τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/2007 ( άρθρα 11, 12, 13, 14, 15, 16 και 17 ).
2. Πτυχίο ή δίπλωμα Πανεπιστημίου Νομικής σχολής της ημεδαπής ή ισότιμο πτυχίο ή δίπλωμα της αλλοδαπής.
3. Άδεια άσκησης επαγγέλματος Δικηγόρου
4. Βεβαίωση Δικηγορικού Συλλόγου Σπάρτης στον οποίο είναι εγγεγραμμένος/η.
5. Ειδίκευση σε επιστημονικό ή επαγγελματικό τομέα αρμοδιοτήτων των Οργανισμών Τοπικής Αυτοδιοίκησης, που αποδεικνύεται με αξιόλογη επιστημονική ενασχόληση (δημοσιεύσεις, συμμετοχή σε συνέδρια, ομάδες εργασίας κ.λ.π ) ή αξιόλογη επαγγελματική απασχόληση ή επαρκείς γνώσεις και σημαντική εμπειρία, ανάλογη με τα αντικείμενα απασχόλησης. Επίσης η ειδίκευση αυτή μπορεί να αποδεικνύεται και από την ιδιότητα των προσλαμβανομένων ως επαγγελματιών ειδικής εμπειρίας.
6. Οι άνδρες υποψήφιοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ' αυτές.

Προς τούτο, **Καλούμε** κάθε ενδιαφερόμενο/νη να υποβάλλει ηλεκτρονικά ή με αλληλογραφία λόγω λήψης μέτρων αποφυγής και περιορισμού της διάδοσης του κορωνοϊού - COVID 19 , στο Δήμο Ευρώτα ( email: info@eurota.gr ή στη Δ/νση Διοικητικών & Οικονομικών Υπηρεσιών που εδρεύει στο Δημοτικό κτίριο Σκάλας στην ταχυδρομική Δ/νση: Ι. Λιναρδάκου 5, Σκάλα, Τ.Κ: 23051) από της δημοσιεύσεως της περιλήψεως της παρούσας απόφασης στον τύπο, δηλαδή από την **Πέμπτη 11/03/2021 έως και την Παρασκευή 19/03/2021** τα παρακάτω δικαιολογητικά:

* **Αίτηση Συμμετοχής**
* **Αντίγραφο των δύο όψεων του Δελτίου Αστυνομικής Ταυτότητας**
* **Σύντομο Βιογραφικό σημείωμα**
* **Τίτλο σπουδών**
* **Άδεια ασκήσεως επαγγέλματος Δικηγόρου**
* **Βεβαίωση Δικηγορικού Συλλόγου Σπάρτης**
* **Υπεύθυνη Δήλωση** του υποψηφίου, κατά το άρθρο 8 του Ν. 1599/1986, στην οποία να δηλώνεται ότι πληρούνται τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/07 (άρθρα 11 έως και 17)
* **Υπεύθυνη Δήλωση** του Ν. 1599/86 για την εκπλήρωση των στρατιωτικών τους υποχρεώσεων ή τη νόμιμη απαλλαγή τους από αυτές (για τους άνδρες υποψηφίους).
* **Αποδεικτικά εμπειρίας,** όπως αναφέρονται παραπάνω.

Σε περίπτωση αποστολής των αιτήσεων ταχυδρομικώς το εμπρόθεσμο κρίνεται με βάση την ημερομηνία που φέρει ο φάκελος αποστολής.

Η πλήρωση της θέσης του Ειδικού Συμβούλου, θα ενεργηθεί με απόφαση του Δημάρχου που θα δημοσιευτεί στην Εφημερίδα της Κυβέρνησης, ο οποίος και θα προσλάβει το πρόσωπο που κατά την κρίση του είναι κατάλληλο για την παραπάνω θέση .

Ολόκληρη η με αρ. πρωτ. 3061/10-03-2021 γνωστοποίηση Δημάρχου έχει αναρτηθεί στο πρόγραμμα Διαύγεια [https://et.diavgeia.gov.gr/f/eurota](http://sites.diavgeia.gov.gr/domokos) με ΑΔΑ: 695ΓΩΡΛ-72Ι και στην ιστοσελίδα του Δήμου Ευρώτα: [http://www.evrotas.gov.gr](http://www.domokos/)

**Ο ΔΗΜΑΡΧΟΣ**

**ΔΗΜΟΣ ΒΕΡΔΟΣ**